Diari Oficial de la Generalitat Valenciana


Sumari del DOGV 3465, del 31-03-1999 (1999/2778)

RESOLUCIÓ de 15 de març de 1999, de la Sotssecretaria de Justícia, per la qual s'atorguen destinacions definitives corresponents al concurs de trasllats de data 15 de setembre de 1998, pel qual s'oferien places vacants de secretaries de jutjats de pau de més de 7.000 habitants en la Comunitat Valenciana, entre secretaris de pau a extingir i oficials de l'administració de justícia.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3465

Data del DOGV
:   31-03-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/2778


Organisme emissor
:   Conselleria de Benestar Social

Tipus de document
:   Resolució

RESOLUCIÓ de 15 de març de 1999, de la Sotssecretaria de Justícia, per la qual s'atorguen destinacions definitives corresponents al concurs de trasllats de data 15 de setembre de 1998, pel qual s'oferien places vacants de secretaries de jutjats de pau de més de 7.000 habitants en la Comunitat Valenciana, entre secretaris de pau a extingir i oficials de l'administració de justícia. [1999/M2778]
  
Vist l'expedient instruït com a conseqüència del concurs de trasllats convocat per la Resolució de 15 de setembre de 1998, per ocupar places vacants de secretaries de jutjats de pau de més de 7.000 habitants en la Comunitat Valenciana, entre secretaris de pau a extingir i oficials de l'administració de justícia.
  
Aquesta Sotssecretaria de Justícia, d'acord amb el que disposen els articles 455 i 494 de la Llei Orgànica 6/1985, d'1 de juliol, del Poder Judicial, el Reglament Orgànic del Cos de Secretaris de la Justícia Municipal, aprovat pel Decret de 12 de juny de 1970 i els articles 54, 55 i 57 del Reial Decret 249/1996, de 16 de febrer, pel qual s'aprova el Reglament Orgànic dels Cossos d'Oficials, Auxiliars i Agents de l'Administració de Justícia, ha disposat:
  
Primer
  
Fer públiques les destinacions que amb caràcter definitiu han estat adjudicades als funcionaris que han participat en el concurs de trasllats convocat per la Resolució de data esmentada anteriorment que es corresponen amb els indicats a l'annex I de la resolució de convocatòria.
  
Segon
  
Excloure del concurs de trasllats els funcionaris que a l'annex II s'indiquen.
  
Tercer
  
Declarar caducades les instàncies presentades pels participants en aquest concurs que no han obtingut destinació i que per això no seran tingudes en compte en futurs concursos de trasllats.
  
Quart
  
Declarar desertes les places no adjudicades en aquest concurs, per la qual cosa seran ocupades en la forma prevista en l'article 458 de la Llei Orgànica del Poder Judicial per funcionaris de nou ingrés.
  
Cinqué
  
El cessament dels funcionaris en la seua antiga destinació s'efectuarà el pròxim 6 d'abril de 1999.
  
La presa de possessió s'haurà d'efectuar en els tres dies naturals següents al cessament si té lloc dins de la mateixa població i dins dels 10 dies naturals següents si es produeix en una localitat distinta a la del cessament i aquest termini de possessió serà retribuït per l'administració competent respecte a la plaça obtinguda en aquest concurs.
  
No correspon permís de 10 dies per trasllat de domicili amb canvi de residència establit en l'article 66.1.b) del Reial Decret 249/1996, de 16 de febrer, perquè s'atorga un termini per a preses de possessió retribuït.
  
Si la resolució comporta un reingrés al servei actiu en l'administració de justícia en el cos d'oficials, el termini de 10 dies naturals per a la presa de possessió s'haurà de computar des del dia 6 d'abril de 1999, però en aquest cas no resulta retribuït, ja que es produeix abans de formalitzar-se el reingrés en el cos d'oficials i per tant no pot ser computat com a de serveis efectius.
  
En el cas que els funcionaris reingressats per mitjà d'aquest concurs es trobaren en actiu en un altre cos i que no volgueren que fóra interrompuda la seua relació amb l'administració, atesa la necessitat de comptar amb el temps indispensable per efectuar la presa de possessió, podran sol·licitar al president, jutge, fiscal o cap de l'organisme de la seua actual destinació, un permís retribuït d'un dia si no hi ha canvi de localitat o de dos en cas contrari, llevat d'aquells casos en què hauran de desplaçar-se a Canàries, Illes Balears, Ceuta o Melilla i en aquest cas el permís podrà ser de fins a tres dies (art. 66.1.g del Reglament Orgànic) i es tindran per cessats en la seua antiga destinació amb la data immediatament anterior a la de la seua possessió en la nova plaça de reingrés.
  
La comunitat autònoma competent o la gerència territorial que corresponga els concedirà l'excedència d'ofici en el cos de procedència si aquesta es produeix en un cos al servei de l'administració de justícia i en la seua destinació se'ls tindrà per cessats en la data anterior a la de la seua possessió en el cos d'oficials a fi d'evitar la interrupció en la percepció dels seus havers.
  
Els funcionaris interins que actualment ocupen les places que han estat adjudicades, cessaran com a conseqüència de la possessió del titular.
  
Contra aquesta resolució, que exhaureix la via administrativa, es podrà interposar un recurs contenciós administratiu davant els jutjats contenciosos administratius de València en un termini de dos mesos comptadors des de l'endemà de la seua publicació, d'acord amb el que disposen els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que s'utilitze qualsevol altra via que es considere oportuna.